Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

A miniszterelnök március 13-án jelentette be, hogy járványügyi mobil konténerkórház épül Magyarországon, ahol a koronavírussal fertőzött páciensek gyógyulhatnak majd. A projekt végrehajtására külön akciócsoportot hozott létre a kormány.

Később kiderült, hogy a 150 férőhelyes kórházat a Kiskunhalasi Országos Büntetés-végrehajtási Intézet területén húzzák fel, a börtöntől távolabb, egy elkülönített telekrészen. Azért éppen ott, mert az egykori laktanya területén korábban konténerekből kialakított menekültügyi őrzött szállás működött, ezért a kórház kialakításához szükséges közművek már rendelkezésre állnak.

Úgy tűnik, mostanra nagyjából elkészült a létesítmény, amelynek építéséről videót tett közzé a Büntetés-végrehajtás Országos Parancsnoksága.